મહિલા પત્રકાર પ્રિયા રામાણીએ 7 ઓક્ટોબરના એક વર્ષ પહેલા એક અખબારના ટોચના એડિટરની વર્તણૂક વિશે લખ્યું હતું. ત્યારબાદ સ્પષ્ટ થયું કે આ આરોપો એમ જે અકબર વિરુદ્ધ કરાયા હતા. રામાણીએ લખ્યું હતું કે અકબરે કથિત રીતે તેને એક હોટેલના રૂમમાં જોબ ઈન્ટરવ્યૂ માટે બોવાલી, જે ઈન્ટરવ્યૂ ઓછો અને ડેટ વધુ લાગતી હતી. અકબરે તેને હિન્દી ગીતો સંભળાવ્યા અને તેની નજીક બેસવા જણાવ્યું હતું. અકબર જ્યારે ઉચ્ચ પદ પર હતા ત્યારે તેમની વિરુદ્ધ અન્ય મહિલાઓએ પણ ખરાબ વર્તણૂકના આક્ષેપો કર્યા હતા. જેમાં શુભા રાય, શુતાપા પોલ, રૂથ ડેવિડ, કનિકા ગહલોત જેવા નામોનો સમાવેશ થાય છે.